Τσιόδρας: Ψέλνει σε άδεια εκκλησία αλλά πιστοί συρρέουν εκτός (βίντεο+φωτο)

Στη Θεία Λειτουργία της Σταυροπροσκυνήσεως που τελέστηκε στον Ιερό Ναό Αναστάσεως του Χριστού Σπάτων, βρέθηκε σήμερα ως ψάλτης ο καθηγητής λοιμωξιολογίας, εκπρόσωπος του υπουργείου Υγείας για τον κορωνοϊό, Σωτήρης Τσιόδρας.

Η Θεία Λειτουργία, στην οποία χοροστάτησε ο Σεβασμιώτατος Μητροπολίτης Μεσογαίας και Λαυρεωτικής κ.κ. Νικόλαος πραγματοποιήθηκε χωρίς την παρουσία κόσμου λόγω των μέτρων που έχουν ληφθεί για την αποτροπή εξάπλωσης του κορωνοϊού, ωστόσο εκτός του ναού όπως φαίνεται από πλάνα στον Alpha, είχαν συρρεύσει πιστοί, οι οποίοι βρίσκονταν ο ένας δίπλα στον άλλο.

Όπως αποτυπώνεται στις φωτο που δημοσιεύει η aftodioikisi.gr, οι πιστοί είναι, βεβαίως, παραπάνω από 10 άτομα, κυρίως, ηλικιωμένοι, ενώ καταγγελίες αναφέρουν ότι μοιράστηκε και αντίδωρο (στα κόκκινα βέλη στη πρώτη φωτο)!!!

Τελικώς, οι Έλληνες δεν συρρέουν μόνο στα διόδια και στις παραλίες όπως είχαμε πληροφορηθεί μέχρι τώρα και από επίσημα χείλη (σ.σ. ενημέρωση των κυρίων Τσιόδρα και Χαρδαλιά) αλλά και στις εκκλησίες…

ΔΙΑΒΑΣΤΕ ΕΠΙΣΗΣ

Ηλιούπολη: Παπάς έκανε λειτουργία με πιστούς -Κλειδώθηκαν στο ναό όταν πήγε η Αστυνομία (βίντεο)

Η «Le Figaro» για Τσιόδρα: «Χάρη σ’ αυτόν, οι Έλληνες έχουν αποφύγει να συνομιλήσουν με το θάνατο»

Κορωνοϊός: 13 νεκροί -530 κρούσματα, 35 νέα -Χαρδαλιάς: Απέχουμε 24 ημέρες από Ιταλία (βίντεο)

Συγκίνηση Τσιόδρα: Προστατεύστε μανάδες, πατεράδες, γιαγιάδες & παππούδες (βίντεο)

Δείτε το βίντεο και τις φωτο

Υπενθυμίζεται ότι ο 55χρονος λοιμωξιολόγος που είναι πάτερ φαμίλιας καθώς έχει εφτά παιδιά, δεν είναι, βεβαίως, η πρώτη φορά που ψέλνει σε εκκλησία. Τουναντίον, στην καθημερινότητά του, βρίσκει χρόνο να μελετά βυζαντινή υμνολογία και να… εξασκείται ως ψάλτης μέχρι πρότινος τις Κυριακές σε εκκλησία της Κηφισιάς.